text:  De kom IKKE op at slås
  28 juni 2012 kl. 11.56
  Grupperne var nærmest lige store, men de to demonstrationer som stødte sammen ved Vejlegården ved middagstid forholdt sig i ro, mens de afviklede kamp-talerne.
  3F, som har blokade kørende på fjerde måned mod restaurant Vejlegården, mønstrede ca. 70. Nogenlunde det samme var der i den moddemonstration, som Vejlegårdens Støtteforening havde stablet på benene.
  Tilbage i 80'erne gik det anderledes hårdt til, når fagbevægelsen holdt demonstrationer. Bl.a. i Esbjerg, hvor Ribus-konflikten bølgede frem og tilbage.
  